En weekend med musik og underholdning og smagsprøver på en række produkter fra virksomheder i Thy og på Mors. Det er, hvad der venter københavnerne på Rådhuspladsen den 23. og 24. maj.

Thy og Mors har booket hele Rådhuspladsen for at holde en festival, der skal markedsføre Nordvestjylland i hovedstaden.

Hvor jeg bor er det ikke udkant. Vi har blomstrende erhvervsliv og turisme. Vi har alt. Hans Peter Jarl Madsen, Thy Rock

Arrangør: Vi skal tænke positivt

Manden bag idéen er Hans Peter Jarl Madsen fra festivalen Thy Rock.

- Nu har vi hørt så meget om Udkantsdanmark. Nu skal vi over at opleve det! Hvor jeg bor er det ikke udkant. Vi har et blomstrende erhvervsliv og turisme. Vi har alt! Vi skal til at tænke positivt i stedet for al den negative omtale, siger Hans Peter Jarl Madsen.

Læs også : Medier er begyndt at tale pænere om Udkantsdanmark

Det tog fem minutter at booke Rådhuspladsen

På programmet for "Thy og Mors på Rådhuspladsen" er så forskelligartede musikgrupper som Outlandish, Tørfisk og Kandis.

Og det var ikke spor svært at få lov til at booke Rådhuspladsen.

- Københavns Kommune skulle selvfølgelig høre lidt mere om vores planer, inden vi fik lov til at bruge pladsen. Så vi rejste derover og var lidt nervøse, men det tog bare fem minutter, så var den booket, fortæller Hans Peter Jarl Madsen.

Læs også : Naturen råder over mennesket i Thy

Turistchef: Fremstød i København virker

Det er ikke første gang, at nordvestjyderne forsøger at markedsføre sig i hovedstaden. For to år siden lejede Thy Turistforening et hus på Strøget i en måned.

Og det virkede, siger turistchefen i Thy, Ole Riis: